
(Az eljárás típusa a jogszabálytervezetben javasolt jogalaptól függ.)







	A jogalkotási aktus tervezetének módosításai

	A Parlament kéthasábos módosításai

A törlést félkövér dőlt betűk jelzik a baloldali hasáb szövegében. A szövegváltoztatást félkövér dőlt betűk jelzik mindkét hasáb szövegében. Az új szöveget félkövér dőlt betűk jelzik a jobb oldali hasáb szövegében.

A módosítások fejlécének első és második sora a vizsgált jogalkotási aktus tervezetének érintett szakaszára utal. Ha a módosítás már létező – a jogalkotási aktus tervezetével módosítani kívánt – jogalkotási aktusra vonatkozik, a fejléc egy harmadik és egy negyedik sort is tartalmaz, amelyek a létező jogalkotási aktusra és annak érintett rendelkezésére utalnak.

A Parlament módosításai konszolidált szöveg formájában

Az új szövegrészeket félkövér dőlt betűk jelzik. A törölt szövegrészeket a ▌ jel jelzi vagy azok át vannak húzva. A szövegváltoztatást a helyettesítendő szöveg törlésével vagy áthúzásával és a helyébe lépő új szöveg félkövér dőlt szedésével jelzik. 
Ettől eltérően a szolgálatok által a végleges szöveg kialakítása érdekében bevezetett, kimondottan technikai jellegű módosításokat nem kell jelölni.

AZ EURÓPAI PARLAMENT JOGALKOTÁSI ÁLLÁSFOGLALÁS-TERVEZETE
az északkelet-atlanti halászatban folytatandó jövőbeni többoldalú halászati együttműködésről szóló egyezmény hatálya alá tartozó területen alkalmazandó állományvédelmi, -gazdálkodási és ellenőrzési intézkedések megállapításáról, az (EU) 2019/1241 európai parlamenti és tanácsi rendelet és az 1224/2009/EK tanácsi rendelet módosításáról, valamint az 1899/85/EGK tanácsi rendelet és az 1236/2010/EU rendelet hatályon kívül helyezéséről szóló európai parlamenti és tanácsi rendeletre irányuló javaslatról
(COM(2023)0362 – C9‑0221/2023 – 2023/0206(COD))
(Rendes jogalkotási eljárás: első olvasat)
Az Európai Parlament,
–	tekintettel a Bizottság Parlamenthez és Tanácshoz intézett javaslatára (COM(2023)0362),
–	tekintettel az Európai Unió működéséről szóló szerződés 294. cikkének (2) bekezdésére és 43. cikkének (2) bekezdésére, amelyek alapján a Bizottság javaslatát benyújtotta a Parlamenthez (C9‑0221/2023),
–	tekintettel az Európai Unió működéséről szóló szerződés 294. cikkének (3) bekezdésére,
–	tekintettel az Európai Gazdasági és Szociális Bizottság 2023. szeptember 20-i véleményére[footnoteRef:1], [1:  A Hivatalos Lapban még nem tették közzé.] 

–	tekintettel eljárási szabályzata 59. cikkére,
–	tekintettel a Halászati Bizottság jelentésére (A9‑0000/2023),
1.	elfogadja első olvasatban az alábbi álláspontot;
2.	felkéri a Bizottságot, hogy utalja az ügyet újból a Parlamenthez, ha javaslatát másik szöveggel váltja fel, lényegesen módosítja vagy lényegesen módosítani kívánja;
3.	utasítja elnökét, hogy továbbítsa a Parlament álláspontját a Tanácsnak és a Bizottságnak, valamint a nemzeti parlamenteknek.

<RepeatBlock-Amend><Amend>Módosítás		<NumAm>1</NumAm>
<DocAmend>Rendeletre irányuló javaslat</DocAmend>
<Article>1 cikk – 2 bekezdés</Article>
	

	A Bizottság által javasolt szöveg
	Módosítás

	(2)	Ezt a rendeletet a halászati ágazatban hatályban lévő rendeletekben meghatározott kötelezettségek, különösen az (EU) 2017/2403 európai parlamenti és tanácsi rendelet42, valamint az 1005/2008/EK43 és az 1224/2009/EK tanácsi rendelet sérelme nélkül kell alkalmazni.
	(2)	Ezt a rendeletet a halászati ágazatban hatályban lévő rendeletekben meghatározott kötelezettségek, különösen az (EU) 2017/2403 európai parlamenti és tanácsi rendelet42, valamint az 1005/2008/EK43 és az 1224/2009/EK tanácsi rendelet ellenére is alkalmazni kell.

	__________________
	__________________

	42 Az Európai Parlament és a Tanács (EU) 2017/2403 rendelete (2017. december 12.) a külső vizeken halászó flották fenntartható kezeléséről, valamint az 1006/2008/EK tanácsi rendelet hatályon kívül helyezéséről (HL L 347., 2017.12.28., 81. o.).
	42 Az Európai Parlament és a Tanács (EU) 2017/2403 rendelete (2017. december 12.) a külső vizeken halászó flották fenntartható kezeléséről, valamint az 1006/2008/EK tanácsi rendelet hatályon kívül helyezéséről (HL L 347., 2017.12.28., 81. o.).

	43 A Tanács 1005/2008/EK rendelete (2008. szeptember 29.) a jogellenes, nem bejelentett és szabályozatlan halászat megelőzésére, megakadályozására és felszámolására irányuló közösségi rendszer létrehozásáról, továbbá a 2847/93/EGK, az 1936/2001/EK és a 601/2004/EK rendelet módosításáról és az 1093/94/EK és az 1447/1999/EK rendelet hatályon kívül helyezéséről (HL L 286., 2008.10.29., 1. o.).
	43 A Tanács 1005/2008/EK rendelete (2008. szeptember 29.) a jogellenes, nem bejelentett és szabályozatlan halászat megelőzésére, megakadályozására és felszámolására irányuló közösségi rendszer létrehozásáról, továbbá a 2847/93/EGK, az 1936/2001/EK és a 601/2004/EK rendelet módosításáról és az 1093/94/EK és az 1447/1999/EK rendelet hatályon kívül helyezéséről (HL L 286., 2008.10.29., 1. o.).


Or. <Original>{EN}en</Original>
</Amend>
<Amend>Módosítás		<NumAm>2</NumAm>
<DocAmend>Rendeletre irányuló javaslat</DocAmend>
<Article>11 cikk – cím</Article>
	

	A Bizottság által javasolt szöveg
	Módosítás

	Tengeri szemét és az elveszített eszközök kiemelése
	Tengeri hulladék és az elveszített eszközök kiemelése


Or. <Original>{EN}en</Original>
</Amend>
<Amend>Módosítás		<NumAm>3</NumAm>
<DocAmend>Rendeletre irányuló javaslat</DocAmend>
<Article>11 cikk – 1 bekezdés</Article>
	

	A Bizottság által javasolt szöveg
	Módosítás

	(1)	Az uniós halászhajók parancsnokai számára tilos a halászeszközök szándékos elhagyása vagy eldobása, valamint – az (EU) 2019/883 európai parlamenti és tanácsi irányelvben48 foglaltak szerint – a hajókról származó hulladékok tengerbe ürítése, a hajókról történő szennyezés megelőzésének szabályaival (MARPOL, V. melléklet) összhangban.
	(1)	Az uniós halászhajók parancsnokai jogi felelősséggel tartoznak annak biztosításáért, hogy szándékosan ne hagyjanak vagy dobjanak el halászeszközöket, illetve ne ürítsenek a tengerbe semmilyen, az (EU) 2019/883 európai parlamenti és tanácsi irányelvben foglaltak szerinti, a hajójukról származó hulladékot, a hajókról történő szennyezés megelőzésének szabályaival (MARPOL, V. melléklet) összhangban.

	__________________
	__________________

	48 Az Európai Parlament és a Tanács (EU) 2019/883 irányelve (2019. április 17.) a hajókról származó hulladékok leadására alkalmas kikötői befogadólétesítményekről, a 2010/65/EU irányelv módosításáról, valamint a 2000/59/EK irányelv hatályon kívül helyezéséről (HL L 151., 2019.6.7., 116. o.).
	48 Az Európai Parlament és a Tanács (EU) 2019/883 irányelve (2019. április 17.) a hajókról származó hulladékok leadására alkalmas kikötői befogadólétesítményekről, a 2010/65/EU irányelv módosításáról, valamint a 2000/59/EK irányelv hatályon kívül helyezéséről (HL L 151., 2019.6.7., 116. o.).


Or. <Original>{EN}en</Original>
</Amend>
<Amend>Módosítás		<NumAm>4</NumAm>
<DocAmend>Rendeletre irányuló javaslat</DocAmend>
<Article>52 cikk – 1 bekezdés</Article>
	

	A Bizottság által javasolt szöveg
	Módosítás

	(1)	A kikötő szerinti tagállamok biztosítják a kamera- és szenzortechnológiákkal történő felügyeletet a kirakodásra és feldolgozásra szolgáló létesítményeknél, amennyiben a 48. cikkben említett fajokból évente több mint 3 000 tonnát mérlegelnek.
	(1)	A kikötő szerinti tagállamok biztosítják a kamera- és szenzortechnológiákkal történő felügyeletet a kirakodásra és feldolgozásra szolgáló létesítményeknél, amennyiben a 48. cikkben említett fajokból évente több mint 3 000 tonnát mérlegelnek. Ezeket az intézkedéseket az említett fajok 10 tonnát meghaladó kirakodásaira kell alkalmazni.


Or. <Original>{EN}en</Original>
</Amend>
<Amend>Módosítás		<NumAm>5</NumAm>
<DocAmend>Rendeletre irányuló javaslat</DocAmend>
<Article>54 cikk – 1 bekezdés – bevezető rész</Article>
	

	A Bizottság által javasolt szöveg
	Módosítás

	(1)	A Bizottság felhatalmazást kap arra, hogy a NEAFC által elfogadott intézkedések tekintetében az 55. cikknek megfelelően felhatalmazáson alapuló jogi aktusokat fogadjon el a következőkről:
	(A magyar változatot nem érinti.)	 


Or. <Original>{EN}en</Original>
</Amend></RepeatBlock-Amend>

Az előadó üdvözli a javasolt rendeletet, amely összegyűjti és átülteti az uniós jogba az Északkelet-atlanti Halászati Bizottság (NEAFC) által elfogadott állományvédelmi, -gazdálkodási és ellenőrzési intézkedéseket. Annak érdekében, hogy a NEAFC-egyezmény hatálya alá tartozó területen biztosítani lehessen a tengerek biológiai erőforrásainak fenntartható kiaknázását és az egyenlő versenyfeltételeket, mihamarabb végre kell hajtani az összes ajánlásnak az Európai Unió (EU) jogába történő átültetését.
A NEAFC jelentős szerepet játszik a tengeri erőforrások szabályozásában és megőrzésében, a halászati tevékenységek felügyeletében és a szóban forgó terület sérülékeny ökoszisztémáinak megőrzésében. A NEAFC ajánlásainak az uniós jogba való beépítése révén az uniós hajók biztosíthatják, hogy halászati gyakorlataik összhangban legyenek a nemzetközi megállapodásokkal és kötelezettségvállalásokkal, előmozdítva a felelősségteljes és környezetbarát halászati gazdálkodást. Ez az átültetés megkönnyíti az uniós tagállamok és a nemzetközi partnerek közötti együttműködést, megerősítve közös elkötelezettségünket a túlhalászás elleni küzdelem, a veszélyeztetett fajok és ökoszisztémák védelme, valamint az Atlanti-óceán északkeleti részén folytatott halászat hosszú távú életképességének fenntartása iránt.
Az előadó hangsúlyozni kívánja továbbá a közös halászati politika (KHP) célkitűzéseinek fontosságát, különös tekintettel a politika azon környezetvédelmi kötelezettségvállalásaira, amelyek azokra az esetekre vonatkoznak, amikor uniós hajók nem uniós vizeken tevékenykednek, valamint a regionális halászati gazdálkodási szervezet vonatkozó szabályainak betartására. A KHP szabályai – megfelelő végrehajtásuk esetén – biztosítják a halászati gazdálkodás ambiciózus és fenntartható megközelítését.
2022-ben az Unió 301 halászhajóval rendelkezett a NEAFC szabályozási területén, vagyis a szerződő felek halászati joghatósága alá tartozó vizeken kívül. A tényleges uniós halászati műveletek száma azonban meglehetősen korlátozott: jelenleg Litvánia, Lettország és Észtország folytatja a legjelentősebb halászati tevékenységet a Barents-tenger nemzetközi vizein. Más területeken néhány Portugáliából, Spanyolországból, Franciaországból és Hollandiából származó uniós hajó is tevékenykedik, de kisebb mértékben. A halászati tevékenység túlnyomó többsége tehát az uniós vizeken összpontosul.
Az előadó megjegyzi, hogy a javasolt rendelet III. címe végrehajtja a Norvégia, az Unió, a Feröer szigetek, Grönland, Izland és az Egyesült Királyság között az északkelet-atlanti vizek nyílt vízi állományainak ellenőrzési intézkedéseiről folytatott halászati konzultációk 2022. novemberi következtetéseinek kölcsönösen elfogadott jegyzőkönyvében foglaltakat. A NEAFC hat szerződő fele közül öt vállalta, hogy támogatja a kirakodás kamera- és szenzortechnológiákkal történő felügyeletét korlátozott számú kirakodásra és feldolgozásra szolgáló létesítményben, ahol bizonyos fajokból évente több mint 3000 tonnát mérlegelnek. Ezért logikus e rendeletbe is belefoglalni ezeket a rendelkezéseket egyrészt a késedelmek elkerülése, másrészt annak biztosítása érdekében, hogy a kikötő szerinti tagállamoknak elegendő idejük legyen felkészülni a már elfogadott intézkedések végrehajtására azok alkalmazásának kezdőnapja, azaz 2026. január 1. előtt. Ez nemcsak az egyenlő versenyfeltételeket mozdítja elő, hanem az Unió azon kötelezettségvállalásának bizonyítékaként is szolgál, hogy eleget tegyen a globális partnereivel szembeni nemzetközi kötelezettségeinek.

